
Parlamentul  României

Camera  Deputaţilor

Comisia pentru industrii şi servicii

Bucureşti, 13.05.2015
Nr.4c-3/67/2015






BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul asupra Propunerii legislative pentru modificarea modificarea şi completarea Legii 10/1995 privind calitatea în construcţii, transmisă cu adresa PLx. 139 din 3 martie 2015.
PREŞEDINTE,

IULIAN IANCU

Parlamentul  României

Camera  Deputaţilor

Comisia pentru industrii şi servicii
Bucureşti, 13.05.2015


Nr.4c-3/67/2015



R A P O R T    
asupra Propunerii legislative pentru modificarea modificarea şi completarea
 Legii 10/1995 privind calitatea în construcţii

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată în fond cu propunerea legislativă pentru modificarea şi completarea Legii 10/1995 privind calitatea în construcţii, transmisă cu adresa PLx. 139 din 03 martie 2015 şi înregistrată la comisie cu nr. 4c-3/67/2015.
Consiliul Legislativ, cu avizul nr. 632/28.05.2014, a avizat favorabil propunerea legislativă, cu unele propuneri şi observaţii.

Guvernul, cu adresa nr. 2516/DRP/03.04.201, nu susţine adoptarea iniţiativei legislative.

Comisia juridică, de disciplină şi imunităţi, în sedinţa din 10.03.20154, a avizat favorabil propunerea legislativă.

Comisia pentru administraţie publică şi amenajarea teritoriului, în sedinţa din 15.04. 2015, a avizat negativ propunerea legislativă.

Propunerea legislativă are ca obiect de reglementare modificarea Legii 10/1995 privind calitatea în construcţii, cu modificările şi completările ulterioare, vizând, în principal, extinderea aplicării prevederilor acesteia asupra cladirilor pentru locuinţe cu parter şi parter plus un etaj, precum şi asupra lucrărilor de construire, reabilitare şi desfiinţare a acestora. Totodată, în categoria excepţiilor au fost incluse anexele de folosinţă agricolă.

La lucrările comisiei pentru industrii şi servicii au fost prezenţi 17 deputaţi, din totalul de 19 de membri ai comisiei. 

Senatul, în şedinţa din data de 23 martie 2015, a respins propunerea legislativă. 


În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru industrii şi servicii au examinat propunerea legislativă în şedinţa din data de 12 mai 2015. În urma dezbaterii, membrii comisiei au hotărât respingerea propunerii legislative pentru modificarea şi completarea Legii 10/1995 privind calitatea în construcţii, cu unanimitate de voturi, deoarece Guvernul a venit cu noi propuneri de completare a legii, iar amendamentele din iniţiativă au fost preluate într-un nou proiect de Lege.

Propunerea legislativă face parte din categoria legilor ordinare.

Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,




 SECRETAR, 

       IULIAN IANCU



        ŢÎMPĂU RADU BOGDAN
Consilier parlamentar: Donea Cristina

